Zapadnolotijansko pitanje
Zapadnolotijansko pitanje (eng. the West Lothian question) je termin koji se odnosi na debatu u Ujedinjenom Kraljevstvu o tome da li članovi britanskog parlamenta, koji su na tu funkciju birani u izbornim okruzima van Engleske — tj. u Severnoj Irskoj, Velsu i Škotskoj — treba da glasaju o stvarima koja se tiču isključivo Engleske.

Termin "Zapadnolotijansko pitanje" skovan je nakon što je Tam Dalyell, poslanik Laburističke stranke iz škoskog izbornog okruga Zapadni Lotijan, postavio ovo pitanje tokom rasprave o devoluciji Velsa i Škotske u donjem domu britanskog parlamenta 1977. godine. Ovo je pitanje došlo u središte pažnje od početka procesa devolucije, a naročito nakon osnivanja Narodnih skupština Velsa i Severne Irske te Škotskog parlamenta. Septembra 2011. godine saopšteno je da će vlada Ujedinjenog Kraljevstva osnovati posebnu komisiju koja će razmatrati zapadnolotijansko pitanje. 

Komisija o posledicama devolucije po Dom komuna, kojom je predsedavao sir William McKay, bivši službenik Doma komuna, objavila je svoj izveštaj marta 2013 i u njemu predložila različite proceduralne promene, uključujući i preporuku da bi za izglasavanje predloga zakona koji se tiču samo Engleske u načelu bila dovoljna podrška većine narodnih poslanika koji predstavljaju engleske izborne okruge.

Izvori 

Politika Ujedinjenog Kraljevstva